**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) a § 112 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služieb.**

##### SÚŤAŽNÉ PODKLADY

Predmet zákazky:

**„Prenájom, servis a údržba tlačových zariadení pre Úrad Banskobystrického samosprávneho kraja.“**

V Banskej Bystrici, júl 2020

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY A SÚČINNOSŤ

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – Zmluva o podnikateľskom nájme hnuteľných vecí

Príloha č. 2 súťažných podkladov – Všeobecné podmienky zmluvy

Príloha č. 3 súťažných podkladov – Zoznam zariadení s určením ceny

Príloha č. 4 súťažných podkladov – Špecifikácia zariadení

Príloha č. 5 súťažných podkladov – Čestné vyhlásenie k podmienkam účasti

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Adresa profilu: <https://www.uvo.gov.sk/vyhladavanie-profilov/detail/13056>

Komunikačné rozhranie: <https://josephine.proebiz.com>

Kontaktná osoba: Ivana Mesiariková – odborná referentka pre verejné obstarávanie,

**2. PREDMET ZÁKAZKY**

2.1. Predmetom zákazky je poskytnutie služieb – prenájom, servis a údržba tlačových zariadení pre Úrad Banskobystrického samosprávneho kraja, ktoré sú špecifikované v prílohách SP. Súčasťou je dodávka spotrebného materiálu súvisiaceho s prenájmom zariadení s výnimkou napr. kancelárskeho papiera a spiniek pre konkrétne zariadenie. Súčasťou sú ďalšie služby v rozsahu a za podmienok špecifikovaných v Zmluve o podnikateľskom nájme hnuteľných vecí a vo všeobecných podmienkach zmluvy, ktoré sú neoddeliteľnou súčasťou zmluvy.

Objem tlače sa predpokladá v počtoch 2 000 000 ks čiernobiele a 2 000 000 ks farebnej tlače za celé obdobie trvania zmluvy, t. j. 36 mesiacov, resp. vyčerpania maximálnej zmluvnej ceny, t. j. 150.000,00 EUR bez DPH.

Kritériom výhodnejšej ponuky okrem povinného splnenia minimálnych požiadaviek zariadení je mesačný nájom jednotlivých zariadení a počet výtlačkov na zariadeniach, resp. súčet výtlačkov, ktorý je možné zrealizovať na zariadeniach spolu s nájmom vo finančnom limite 150.000,00 EUR bez DPH. Minimálny požadovaný celkový počet výtlačkov je 4 000 000 ks za celé obdobie trvania zmluvy.

2.2. Spoločný slovník obstarávania (CPV).

Hlavný predmet: hlavný slovník: 79810000-5 Tlačiarenské služby

Doplnkový predmet: 50313200-4 Údržba fotokopírovacích strojov

42991200-1 Tlačiarenské stroje

42962000-7 Tlačiarske/kopírovacie a grafické zariadenia

30232100-5 Tlačiarne a zapisovače

30125100-2 Tonerové náplne

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky. Uchádzač musí predložiť ponuku na celý predmet zákazky uvedený v časti B. – Opis predmetu zákazky týchto SP a v prílohách týchto SP.

Podrobný opis predmetu zákazky, rozsahu a špecifikácie, je uvedený v časti **B. Opis predmetu zákazky** týchto súťažných podkladov (ďalej aj „**SP**“) a v prílohách týchto SP.

2.4. Predpokladaná hodnota zákazky je **150.000,00 € bez DPH**. Predpokladaná hodnota zákazky zahŕňa všetky náklady a plnenia dodávateľa spojené s prenájmom v súlade s týmito SP.

2.5 Minimálne požiadavky na tlačové zariadenia sú uvedené v prílohe č. 4 týchto SP – Špecifikácia zariadení.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania predmetu zákazky je verejným obstarávateľom uvedené miesta podľa Prílohy č. 3 týchto SP.

4.2. Predmet zákazky bude dodaný v zmysle obchodných podmienok uvedených v Prílohe č. 1 SP – Zmluva o podnikateľskom nájme hnuteľných vecí, a to najneskôr do 7 dní odo dňa nadobudnutia účinnosti Zmluvy o podnikateľskom nájme hnuteľných vecí. Zmluva o podnikateľskom nájme hnuteľných vecí sa uzatvára na 36 mesiacov, resp. do vyčerpania maximálnej zmluvnej ceny predmetu zmluvy 150.000,00 EUR bez DPH, a to podľa toho, ktorá skutočnosť nastane skôr.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z rozpočtových prostriedkov verejného obstarávateľa.

5.2. Platobné podmienky sú súčasťou obchodných podmienok uvedených v Prílohe č. 1 SP – Zmluva o podnikateľskom nájme hnuteľných vecí.

5.3. Verejný obstarávateľ nebude poskytovať žiadne preddavky ani zálohové platby.

**6. DRUH ZÁKAZKY**

6.1. Predmetom týchto SP je postup pri zadávaní zákazky na poskytnutie služby podľa § 3 ods. 4 ZVO s predmetom zákazky vymedzeným v bode 2.1 SP.

6.2. Zákazka bude zadaná postupom podlimitnej zákazky bez využitia elektronického trhoviska podľa § 108 ods. 1 písm. b) ZVO, a to konkrétne spôsobom podľa § 112 ods. 6 druhá veta ZVO, t. j. verejný obstarávateľ bude vyhodnocovať splnenie podmienok účasti podľa § 40 ZVO a vyhodnotenie ponúk z hľadiska splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.

6.3. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o podnikateľskom nájme hnuteľných vecí s prílohami, obsahuje časť **B. Opis predmetu zákazky**, **C. Obchodné podmienky** a **D. Spôsob určenia ceny**týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v prílohe č. 1 SP - Zmluva o podnikateľskom nájme hnuteľných vecí.

**7. ZÁBEZPEKA PONUKY A LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len **„komunikácia“**) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania.**

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome.

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.5. Ak je odosielateľom zásielky záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY**

10.1. Neaplikuje sa.

**11. VYHOTOVENIE PONUKY**

11.1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok**.

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Prenájom, servis a údržba tlačových zariadení pre úrad Banskobystrického samosprávneho kraja.“

11.4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.6. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.
* **V zmysle § 114 ods. 1 ZVO Čestným vyhlásením**. V takom prípade bude súčasťou jeho ponuky čestné vyhlásenie, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. (Príloha č. 5 SP)

11.7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.9. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta. **Verejný obstarávateľ nie je platcom DPH.**

13.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11. tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných vo Výzve na predkladanie ponúk a v časti „**F. Podmienky účasti uchádzačov**“ týchto SP.

14.2.2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy podľa ZVO a príslušných všeobecne záväzných právnych predpisov .**

14.2.3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.4. **NÁVRH UCHÁDZAČA NA PLNENIE KRITÉRIÍ**, vypracovaný podľa časti "**E. Kritéria na hodnotenie ponúk a pravidlá ich uplatnenia**", časti "**D. Spôsob určenia ceny**" a podľa časti "**G. Návrh uchádzača na plnenie kritérií**". Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.5. Zoznam zariadení s určením ceny (Príloha č. 3 SP) musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

16.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

16.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

16.9. Ak ponuka obsahuje dôverné informácie, uchádzač ich v ponuke viditeľne označí.

16.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

16.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**17. OTVÁRANIE PONÚK**

17.1. Otváranie ponúk sa uskutoční elektronicky. Pri otváraní ponúk bude použitý postup podľa § 114 ods. 4 ZVO v spojení s § 112 ods. 6 veta druhá ZVO.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otvárania ponúk sa môžu zúčastniť len uchádzači (štatutárny orgán uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

17.4. V súvislosti s otváraním ponúk verejný obstarávateľ požaduje od uchádzačov, ktorí sa plánujú zúčastniť otvárania ponúk o dodržiavanie nasledovných pokynov:

- horné dýchacie cesty musia byť prekryté rúškom alebo inou vhodnou alternatívou;

- je vylúčený osobný kontakt (podávanie rúk a pod.);

- odporúčame účasť jedného zástupcu za uchádzača;

- odporúčame mať prekryté ruky rukavicami;

- odporúčame si priniesť vlastné písacie potreby .

V prípade, pokiaľ zástupca uchádzača pociťuje akékoľvek príznaky indikujúce možné ochorenie, je potrebné zabezpečiť náhradníka, ktorý bude disponovať písomným splnomocnením, podpísaným štatutárnym orgánom uchádzača.

17.5. Verejný obstarávateľ najneskôr do piatich dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 114 ods. 5 ZVO a § 152 ods. 4 ZVO.

18.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

18.3. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 112 ods. 6 druhá veta ZVO, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

18.4. V súvislosti s vyššie uvedeným, verejný obstarávateľ v zmysle § 55 ods. 1 ZVO vyhodnotí:

* splnenie podmienok účasti podľa § 40 ZVO a
* splnenie požiadaviek na predmet zákazky podľa § 53 ZVO

u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**19. VYHODNOCOVANIE PONÚK**

19.1. Verejný obstarávateľ bude pri vyhodnocovaní ponúk postupovať v súlade s ust. § 53 ZVO.

19.2. V súlade s ust. § 112 ods. 6 druhá veta ZVO ponuky budú vyhodnotené na základe kritéria na vyhodnotenie ponúk a následne v súlade s ust. § 55 ods. 1 ZVO komisia pristúpi k vyhodnoteniu ponúk z hľadiska splnenia požiadaviek na predmet zákazky u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

19.3. Návrhy na plnenie kritérií sa budú vyhodnocovať podľa určených kritérií na hodnotenie ponúk.

19.4. V prípade, ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

19.5. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

19.6. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

19.7. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

**20. PRAVIDLÁ ELEKTRONICKEJ AUKCIE**

Nepoužije sa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY A SÚČINNOSŤ**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ v zmysle § 56 ods. 12 a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje **od úspešného uchádzača**, aby predložil verejnému obstarávateľovi prostredníctvom komunikačného rozhrania systému JOSEPHINE, a to v lehote do 10 pracovných dní odo dňa doručenia písomnej výzvy na poskytnutie súčinnosti potrebnej na uzavretie zmluvy, scany nasledovných dokladov a dokumentov:

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

1. **Zoznam všetkých subdodávateľov** s uvedením jeho identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO a/alebo podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO;
2. Scan vyplnenej a podpísanej zmluvy o podnikateľskom nájme hnuteľných vecí s prílohami.

**B) Listinne** osobne alebo prostredníctvom pošty alebo inej doručovacej služby na adresu verejného obstarávateľa Banskobystrický samosprávny kraj, Námestie SNP 23, 974 01 Banská Bystrica:

1. vyplnenú a podpísanú zmluvu o podnikateľskom nájme hnuteľných vecí s prílohami v 4 vyhotoveniach s platnosťou originálu (rovnopisoch).

22.3. Verejný obstarávateľ vyhodnotí pred podpisom zmlúv doklady a dokumenty podľa bodu 22.2. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO v lehote určenej podľa § 56 ods. 12 ZVO.

22.4. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.5. Zmluva uzavretá týmto postupom verejného obstarávania nadobudne účinnosť až dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov

22.6. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.

23.3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejného obstarávania bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.

23.4. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej republiky.

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

1.1. Predmetom zákazky je poskytnutie služieb – prenájom, servis a údržba tlačových zariadení pre Úrad Banskobystrického samosprávneho kraja, ktoré sú špecifikované v prílohách SP. Súčasťou je dodávka spotrebného materiálu súvisiaceho s prenájmom zariadení s výnimkou napr. kancelárskeho papiera a spiniek pre konkrétne zariadenie. Súčasťou sú ďalšie služby v rozsahu a za podmienok špecifikovaných v Zmluve o podnikateľskom nájme hnuteľných vecí a vo všeobecných podmienkach zmluvy, ktoré sú neoddeliteľnou súčasťou zmluvy.

Objem tlače sa predpokladá v počtoch 2 000 000 ks čiernobiele a 2 000 000 ks farebnej tlače za celé obdobie trvania zmluvy, t. j. 36 mesiacov, resp. vyčerpania maximálnej zmluvnej ceny, t. j. 150.000,00 EUR bez DPH.

Kritériom výhodnejšej ponuky okrem povinného splnenia minimálnych požiadaviek zariadení je mesačný nájom jednotlivých zariadení a počet výtlačkov na zariadeniach, resp. súčet výtlačkov, ktorý je možné zrealizovať na zariadeniach spolu s nájmom vo finančnom limite 150.000,00 EUR bez DPH. Minimálny požadovaný celkový počet výtlačkov je 4 000 000 ks za celé obdobie trvania zmluvy.

1/ Stranou sa pre účely zmluvy a týchto VPZ rozumie jednostranný výtlačok/kópia do formátu A4. Formáty väčšie ako A4 sa počítajú ako dva výtlačky A4, formáty menšie ako A4 sa počítajú ako formát A4, pokiaľ nie je stanovené v zmluve inak. Prejazdom sa pre účely tejto zmluvy rozumie jednostranný výtlačok/kópia ľubovoľného formátu (okrem bannerovej tlače). Obojstranná tlač sa počíta ako dva jednostranné výtlačky rovnakého formátu. Iné formáty médií - banner (dlhý formát), veľkoplošné formáty sa počítajú podľa príslušného modelu.

2/ Uchádzač bude vykonávať servis v mieste inštalácie zariadenia poskytovaním opráv, dodávkou a montážou náhradných dielov, pravidelnej údržby, výmenou, prevádzkou opotrebiteľných náhradných dielov a zabezpečením dostatočných zásob spotrebného materiálu pre toto zariadenie v rozsahu, čase a termínoch zmluvne dohodnutých.

3/ Opravy a pravidelná údržba zahŕňa kontrolu, prispôsobenie, prácu, cestovné náklady, opravu zariadenia a poskytovanie náhradných dielov zariadení a spotrebného materiálu súvisiaceho s prenájmom zariadení s výnimkou napr. kancelárskeho papiera a spiniek.

4/ Uchádzač má právo odmietnuť vykonanie servisných výkonov, ak umiestnenie zariadenia vykonanie týchto prác znemožňuje.

5/ Poskytovanie akýchkoľvek služieb servisu, údržby a pravidelnej údržby zariadenia bude zahájené na základe telefonického alebo e-mailového nahlásenia /prípadne aj cez webové rozhranie/ požiadavky na servisný zásah verejným obstarávateľom na zákaznícke centrum uchádzača, na tel. č. xxxxxxxxxx alebo na email xxxxxxxxxxxx. Ohlásenie musí obsahovať popis požiadavky/závady a označenie zariadenia, v opačnom prípade nie je uchádzač povinný poskytnúť služby servisu a údržby. Pracovisko zákazníckeho centra je k dispozícii v po - pia v čase od xxxx do xxxx.

6/ Verejný obstarávateľ sa zaväzuje nahlásiť uchádzačovi odčítanie stavu počítadla v ktorýkoľvek pracovný deň počas pracovnej doby (úradných hodín), keď ho o to uchádzač vopred požiada, a to v prípade, ak služba automatického nahlasovania stavu počítadiel nebude funkčná. Ak tak verejný obstarávateľ neurobí, bude mu uchádzač fakturovať priemerný počet výstupov z predchádzajúceho obdobia. Keď uchádzač následne od verejného obstarávateľa dostane odčítanie stavu počítadla, uchádzač upraví výšku odhadnutej fakturovanej sumy v ďalšej faktúre. Ak má verejný obstarávateľ dohodnutú službu diaľkovej diagnostiky vykoná sa odpočet počítadiel automaticky v potrebnom čase.

7/ Uchádzač garantuje nástup na servisný zásah do 16 pracovných hodín po nahlásení poruchy na zákaznícke centrum.

8/ Uchádzačom poskytnutý spotrebný materiál je verejný obstarávateľ oprávnený používať iba na zariadenia, na ktoré sa vzťahuje táto zmluva. Všetok dodaný spotrebný materiál je až do jeho zaplatenia alebo vrátenia majetkom uchádzača /výhrada vlastníctva/. Výhrada vlastníctva sa nevzťahuje na použitý alebo znehodnotený spotrebný materiál /odpad/. Spotrebný materiál dodaný nad rámec dohodnutého množstva podlieha vyúčtovaniu.

9/ Náhradné diely použité uchádzačom budú v dobrom technickom stave. Uchádzač nadobúda právo k vymeneným náhradným dielom bezplatne v momente ich výmeny.

10/ Uchádzač bude v priestoroch verejného obstarávateľa dodržiavať všetky interné prevádzkové predpisy a pokyny verejného obstarávateľa, s ktorými ho verejný obstarávateľ preukázateľne oboznámi.

11/ Uchádzač je oprávnený kedykoľvek pri zjavnom poškodení zariadenia, zníženia jeho úžitkových vlastností nad rámec obvyklého prevádzkového opotrebenia, hlavne v dôsledku nesprávnej obsluhy, použitia materiálov nedodaných uchádzačom, vonkajšieho násilia a pod. požadovať náhradu nákladov na uvedené zariadenie do náležitého bezchybného stavu.

12/ Uchádzač nezodpovedá za škodu, obchodnú stratu ani ušlý zisk, ktoré verejnému obstarávateľovi alebo jeho právnemu nástupcovi vznikli pôsobením vyššej moci (vojna, sabotáž, rebélia, explózia alebo jej hrozba, prírodná katastrofa, oheň, štrajk a pod.), zvýšením prevádzkových nákladov, prerušením prevádzky, stratou výkonu zariadenia, stratou uložených údajov a z ďalších podobných príčin, ktoré nezavinil uchádzač, alebo ak verejný obstarávateľ požaduje výstupy, ktoré sú v rozpore s technickými možnosťami stroja uvedené výrobcom. Verejný obstarávateľ nie je oprávnený požadovať od uchádzača ani náhradu spotrebného materiálu.

13/ Verejný obstarávateľ sa zaväzuje umožniť v rámci bežnej pracovnej doby pracovníkom uchádzača prístup k zariadeniu za účelom servisných zásahov a overenia jeho technického stavu.

14/ Verejný obstarávateľ sa zaväzuje pri prevádzke zariadenia používať výhradne spotrebný materiál súvisiaci s prenájmom zariadenia, poskytnutý uchádzačom, s výnimkou napr. kancelárskeho papiera, spiniek a iných tlačových médií (samolepiace fólie, štítky a pod.). Verejný obstarávateľ zodpovedá za poškodenie zariadenia v prípade, ak použil iný, než uchádzačom poskytnutý alebo uchádzačom, príp. výrobcom zariadenia odporučený papier/tlačové médium, alebo iný spotrebný materiál. Použitie neodporučeného spotrebného materiálu sa považuje za vážne porušenie zmluvných podmienok.

15/ Verejný obstarávateľ zodpovedá za škodu, ktorá vznikla v dôsledku manipulácie so zariadením v rozpore s návodom na použitie.

16/ Systémom sa rozumie zariadenie s nainštalovaným hardwarovým príslušenstvom a prípadným programovým vybavením. Software je všetko programové vybavenie dodané dodávateľom verejnému obstarávateľovi. Verejný obstarávateľ je zodpovedný za správne riadenie a využívanie systému, vrátane aplikovania vhodných audítorských kontrol, pracovných metód, opatrení bezpečnosti údajov a záložných postupov softwaru a za zabezpečenie zariadenia.

17/ Verejný obstarávateľ je povinný ubezpečiť sa, že osoby oprávnené používať systém sú adekvátne vyškolené.

18/ Verejný obstarávateľ sa zaväzuje poskytnúť bezplatne všetky prístupné informácie, ktoré bude uchádzač potrebovať k poskytnutiu podpornej služby, vrátane evidencie chýb v software, ktoré boli nahlásené uchádzačovi.

19/ Verejný obstarávateľ sa zaväzuje písomne oznámiť uchádzačovi zámer presťahovať systémy vopred a konzultovať umiestnenie a podmienky potrebné na správne fungovanie systému v nových priestoroch.

20/ V prípade dodania programového vybavenia k hore uvedenému systému, bude podpora a údržba príslušného softwarového vybavenia riešená samostatne, príslušnou SLA zmluvou alebo licenčnými podmienkami uchádzača.

21/ Služby a dodávky, ktoré nie sú predmetom tejto zmluvy alebo sú nad rámec zmluvy, je verejný obstarávateľ povinný objednať samostatne a uhradiť ich cenu podľa platného cenníka uchádzača. Aktuálny cenník je verejnému obstarávateľovi k dispozícii k nahliadnutiu. Verejný obstarávateľ je povinný sa informovať o aktuálnych cenách servisu pred vykonaním každej takejto služby, inak sa predpokladá, že je s aktuálnym cenníkom oboznámený.

22/ Verejný obstarávateľ sa zaväzuje, že po dohodnutú dobu viazanosti: a) a) zotrvá v zmluvnom vzťahu s uchádzačom podľa Zmluvy, ku ktorej sa viažu tieto VPZ a po celú túto dobu bude bez prerušenia využívať služby v súlade s jeho záväzkami a zároveň neuskutoční žiaden taký úkon, ktorý by smeroval k ukončeniu alebo účelom ktorého by malo byť ukončenie platnosti Zmluvy pred uplynutím doby viazanosti b) b) sa nedopustí takého konania, alebo nedá svojím konaním žiaden taký podnet a ani neumožní také konanie, na základe ktorého by uchádzačovi vzniklo právo odstúpiť od Zmluvy, alebo právo vypovedať Zmluvu z dôvodov nesplnenia alebo porušenia povinností zo strany verejného obstarávateľa, ku ktorým sa zaviazal v Zmluve vzťahujúcej sa k týmto VPZ, alebo na základe ktorých by mu uchádzač bol oprávnený v dobe viazanosti dočasne obmedziť alebo prerušiť poskytovanie služieb (najmä neuhrádzanie faktúr riadne a včas). c) c) bude bez prerušenia využívať služby uchádzača podľa Zmluvy vzťahujúcej sa k VPZ a plniť svoje povinnosti z toho vyplývajúce.

1.2. Spoločný slovník obstarávania (CPV).

Hlavný predmet: hlavný slovník: 79810000-5 Tlačiarenské služby

Doplnkový predmet: 50313200-4 Údržba fotokopírovacích strojov

42991200-1 Tlačiarenské stroje

42962000-7 Tlačiarske/kopírovacie a grafické zariadenia

30232100-5 Tlačiarne a zapisovače

30125100-2 Tonerové náplne

1.3. Predmet zákazky nie je rozdelený na časti, uchádzači budú predkladať ponuky na celý predmet zákazky. Uchádzač musí predložiť ponuku na celý predmet zákazky uvedený v prílohách týchto SP.

1.4. Predpokladaná hodnota zákazky je **150.000,00 € bez DPH**. Predpokladaná hodnota zákazky zahŕňa všetky náklady a plnenia dodávateľa spojené s prenájmom v súlade s týmito SP.

1.5 Minimálne požiadavky na tlačové zariadenia sú uvedené v prílohe č. 4 týchto SP – Špecifikácia zariadení.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v Zmluve, ktorá bude uzavretá s úspešným uchádzačom za splnenia podmienok uvedených v týchto SP. Zmluva tvorí Prílohu č. 1 týchto SP. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v záväznom návrhu Zmluvy v Prílohe č. 1 týchto SP.

2. Verejný obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v Zmluve a podľa príslušných príloh týchto SP.
2. V konečnej (ponukovej) cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky a s výkonom všetkých činností, ktoré upravuje zmluva alebo ktoré zo zmluvy vyplývajú, vrátane, nie však výlučne, nákladov súvisiacich s riadením a koordináciou procesu tvorby zákazky, vrátane všetkých nákladov spojených s riadením a zabezpečením činnosti projektového tímu, licenciou a vysporiadaním práv tretích osôb, a akékoľvek ďalšie náklady, ktoré môžu uchádzačovi v súvislosti s plnením zmluvy akokoľvek vzniknúť, vrátane nákladov na činnosti, na ktoré dal verejný obstarávateľ v súlade so zmluvou pokyn.
3. Navrhnutá cena bude v ponuke v členení:

* **celková cena za predmet zákazky v EUR bez DPH,**
* **sadzba DPH a výška DPH v EUR,**
* **celková cena za predmet zákazky v EUR vrátane DPH.**

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu zákazky v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je v prípade úspešnosti jeho ponuky verejný obstarávateľ).

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie **celková cena za predmet zákazky** **v EUR s DPH**.

Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 112 ods. 6 ZVO, veta druhá, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

3. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

1. OSOBNÉ POSTAVENIE

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. V prípade, ak uchádzač nepreukazuje splnenie podmienok účasti spôsobom podľa § 152 ods. 4 ZVO, ale predkladá doklady podľa § 32 ods. 2 zákona o verejnom obstarávaní, upozorňuje verejný obstarávateľ, že **uchádzač nie je povinný predkladať** **doklady podľa § 32 ods. 2.** **písm. a), b), c) a písm. e)** ZVO, nakoľko je verejný obstarávateľ oprávnený použiť údaje z informačných systémov verejnej správy.

**Ak uchádzač nepredloží** doklad podľa **§ 32 ods. 2 písm. a)** ZVO, **je povinný** na účely preukázania podmienky podľa § 32 ods. 1 písm. a) ZVO **poskytnúť** verejnému obstarávateľovi údaje potrebné na vyžiadanie výpisu z registra trestov.

Uvedená podmienka podľa **§ 32 ods. 2 písm. a)** ZVO sa **netýka registra trestov** pre právnické osoby a registra trestov pre fyzické osoby s **obvyklým pobytom mimo územia SR**, nakoľko tieto doklady nie je verejný obstarávateľ oprávnený získať z informačných systémov verejnej správy podľa osobitného predpisu. Podmienka možnosti získania dokladov podľa **§ 32 ods. 2 písm. b), c), e)** ZVO z informačných systémov verejnej správy sa **netýka subjektov so sídlom alebo miestom podnikania mimo Slovenskej republiky.**

2. EKONOMICKÉ A FINAČNÉ POSTAVENIE

Nepožaduje sa.

3. TECHNICKÁ ALEBO ODBORNÁ SPÔSOBILOSŤ

1. Podmienky účasti technickej a odbornej spôsobilosti preukáže uchádzač predložením nasledujúcich dokladov:

Uchádzač preukáže splnenie podmienky účasti podľa **§ 34 ods. 1 písm. a) ZVO** predložením zoznamu poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna požadovaná úroveň:

Verejný obstarávateľ požaduje preukázať vyššie uvedeným zoznamom poskytnutie služieb rovnakého alebo obdobného charakteru ako je predmet zákazky, **v súhrnnej hodnote 120.000,00 EUR bez DPH** za predchádzajúce tri roky, t. j. 3 roky spätne od vyhlásenia verejného obstarávania, **ktorých predmetom plnenia bol prenájom, servis a údržba tlačových zariadení.**

V prípade, ak uchádzač predkladá zmluvu, referenciu alebo dôkaz o poskytnutí služieb, ktorých poskytnutie časovo presahuje posudzované obdobie, uchádzač v zozname uvedie zvlášť hodnotu iba za tú časť poskytnutých služieb, ktorá bola realizovaná v posudzovanom období (a len túto sumu uchádzač započíta do celkového súčtu poskytnutých služieb). V prípade, ak služby realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli služby uskutočnené.

2. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

4. Doplňujúce informácie k podmienkam účasti

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s ust. § 112 ods. 6 druhá veta ZVO vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením:

- **Jednotným európskym dokumentom** – náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Alebo

- **čestným vyhlásením**, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodkladne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa ust. § 39 ods. 6 ZVO. Verejný obstarávateľ postupuje podľa ust. § 39 ods. 7 a 8 ZVO, ak čestné vyhlásenie obsahuje aj informácie podľa druhej vety (príloha č. 4 SP).

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** podlimitná zákazka bez použitia elektronického trhoviska

**Druh zákazky:** poskytnutie služieb

**Predmet zákazky:** „Prenájom, servis a údržba tlačových zariadení pre úrad Banskobystrického samosprávneho kraja.“

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

celková cena za predmet zákazky v EUR bez DPH: ....................................................................

DPH v EUR: ....................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

*Pozn.: Uchádzačom uvedená cena musí vychádzať z dokumentu „Zoznam zariadení s určením ceny“.*

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

\* *V prípade, ak uchádzač je zdaniteľnou osobou pre DPH, uvedie v riadku „*Celková cena za predmet zákazky v EUR s DPH” *sumu z riadka* „Celková cena za predmet zákazky v EUR bez DPH“ *navýšenú o aktuálne platnú sadzbu DPH.*

*V prípade, ak uchádzač nie je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” rovnakú sumu ako uviedol v riadku „*Celková cena za predmet zákazky v EUR bez DPH*“.*

*V prípade, ak je uchádzač zahraničnou osobou, uvedie v riadku „*Celková cena za predmet zákazky v EUR s DPH” *sumu z riadka „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).*

**Uchádzač vyhlasuje, že JE / NIE JE platiteľom DPH (uchádzač zakrúžkuje relevantný údaj).**

V ...............................dňa......................... ......................................................................................

potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 14 týchto SP vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*